حدیث کے اکابر حفاظ میں تھے ، صحابہ میں انھوں نے ابن عباس ، ابن عمر ، ابن زبیرؓ ، انس بن مالکؓ ، ابوسعید خدری ، ابو موسیٰ اشعری ، ابوہریرہؓ ، ابو مسعود بدریؓ ، عائشہ صدیقہؓ اورعدی بن حاتم وغیرہ سے سماع حدیث کیا تھا حضرت عبد اللہ بن عباس کے حلقہ درس سے خصوصیت کے ساتھ زیادہ مستفید ہوئے تھے ، ان کے علمی استعداد کی وجہ سے عبد اللہ بن عباس ان پر بڑی شفقت کرتے تھے اور امتحاناً ان سے حدیثیں سنتے تھے ، مجاہد کا بیان ہے کہ ایک مرتبہ ابن عباسؓ نے ابن جبیر سے کہا کہ حدیثیں سناؤ ، انھوں نے عرض کیا آپ کی موجودگی میں حدیث سناؤں ، ابن عباسؓ نے کہا کہ یہ بھی خدا کی نعمت ہے کہ تم میرے سامنے حدیث بیان کرو ، اگر صحیح بیان کروگے تو فبہا اوراگر کہیں غلطی ہوگی تو میں اس کی تصحیح کردوں گا ۔
Entity: جبیر — Type: /person